Weerkaatsings..mymeringe oor wat verby is | Perdebytjie se nes
Weerkaatsings..mymeringe oor wat verby is
Desember 31, 2013 perdebytjie	21 Kommentaar
Die oujaar lê op sy rug en skop nog net floutjies.Teen vanaand,sal hy ‘n oplewing beleef met klapperknalle en dronk lywe wat wieg op maat van die tot vervelens-gesingde “Old Lang Syne”.Daarna sal hy sidderend sterf.Miljoene pretmakers sal vir oulaas drink op dit wat vir ewig verby is en gillend met drankglase omhoog en spuitende sjampanjebottels,die nuwe jaar binneval.
Die nuwe jaar is eintlik maar net ‘n weerkaatsing van die ou ene,met hier en daar ‘n wysiging.Die siklusse in die natuur kom en gaan soos dit reeds vir miljoene jare doen.Ons ou spikkeltjie-mensdom wat maar ‘n kort tydjie deel van hierdie groot heelal is,gaan soos eeue reeds gebeur het,voortstoei om te oorleef..elkeen op sy eie mishopie.
Dit is egter die hier en nou en die realiteit,waarvan ons die beste moet maak.Mag die nuwe jaar vir elkeen van ons ‘n weerkaatsing wees van die goeie in ons verlede met die byvoeging van nog beter dinge in die toekoms.
Die son sal steeds elke dag opkom en sy weerkaatsing iewers gooi..Dagbreek oor die Choberivier,Botswana.
Previous PostGesigte in die natuurNext PostVerrassing in die woestyn
21 gedagtes oor “Weerkaatsings..mymeringe oor wat verby is”
Desember 31, 2013 om 8:46 vm
Stem saam, kyk vorentoe en agtertoe, maar lewe in die NOU.
Desember 31, 2013 om 8:55 vm
@avega Ek wens julle ook ‘n goeie jaar toe en sterkte met al jou liefdesdade wat jy vir almal om jou doen!
Desember 31, 2013 om 9:16 vm
Dankie perdebytjie, mag die jaar wat voorlê vir julle ook baie liefde en vreugde inhou. En kom drink koffie as jy weer Sundowner toe kom.
Desember 31, 2013 om 9:29 vm
@avega Sal pret wees om jou te ontmoet! 🙂
Desember 31, 2013 om 9:51 vm
wat ‘n pragtige foto ! ! !
(sommige hedoniste vind die lewe te eentonig en daarom soek hulle hul opwinding in enige vorm van lewensgevaarlike en risikodraende bedrywe )
‘n Rustige 2014 word vir jou en jou dierbares veronderstel.
Desember 31, 2013 om 12:42 nm
@exionperfexi Ek kon nog nooit verstaan hoekom mens so wil suip,’n gek van jouself maak en dan die volgende dag met ‘n helse kopseer sit nie. 😆
Desember 31, 2013 om 10:56 vm
Meeste mense suip seker maar om van hul sorge te vergeet…nie dat dit gaan help nie. Mag julle nuwejaar net vol seeninge wees.
Desember 31, 2013 om 12:44 nm
@blikskottel Ja dis waar,maar die pyn is maar net vir ‘n kort tydjie verdoof en dan tref daai kopseer en werklikheid met volle krag.Voorspoed vir julle ook,veral nou met die lee nessie.
Desember 31, 2013 om 11:36 vm
Desember 31, 2013 om 12:46 nm
@kompethenry Voorspoed,man van min woorde! 🙂
Desember 31, 2013 om 2:24 nm
Baie dankie vir jou en jou mense ook, perdebytjie! Julle gaan die nuwe jaar in met ‘n nuwe lid in die familie. Tyd weer vir ‘n foto!
Desember 31, 2013 om 2:36 nm
@losbek Ek het hom so lanklaas gesien en verlang al na die mannetjie.Sal binnekort weer ‘n foto plaas..ek belowe.
Desember 31, 2013 om 2:32 nm
Ons eerste landgoed Oujaar.Nuwe Jaar Ons braai wors en eetworsbroodjies – dan vlieg ons twaalf uur op om die om die vuurwerke op foto’s vas te lê – want ons kyk uit oor die dorp
Desember 31, 2013 om 2:39 nm
@tina10 Dit klink heeltemal te stemmig!Ek hou van die landgoed benaming.Ek hoop jy kry goeie foto’s van vuurwerk.
Desember 31, 2013 om 2:34 nm
Hoop jy het ‘n wonderlike jaar!
Desember 31, 2013 om 2:41 nm
@tina10 Ek wens jou ook net die mooiste toe,en mag die slegte weerkaatsings van die ou jaar,nie op jou nuwejaarsprentjie sigbaar wees nie! 🙂
Desember 31, 2013 om 10:59 nm
Watter pragtige foto. Hoop ons kry sommer nog baie te sien in 2014!
Januarie 1, 2014 om 5:45 vm
@frandr Baie dankie en mag jy net vreugde in die nuwe jaar beleef!
Kelkiewyn @sirpsa sê:
Januarie 1, 2014 om 11:55 vm
Besonderse prentjie wat jy daar vasgevang het.
Januarie 1, 2014 om 2:06 nm
@sirpsa Dankie,dit was ‘n goue oomblik.
Januarie 2, 2014 om 6:31 vm